אדון משורר
מילותיך אדון משורר הן צחות ויפות; כמו יונים מידי קוסם הן פורחות ועפות; אך עוף השמיים נושא את הקול למדבר; כי לך אדון משורר אין מה לומר.; היונים הפורחות אל חיקך הן שבות כניצים; המושב שישבת עליו הוא מושב הלצים; מעשיך כולם טובעים בים מה מוזר; שלך אדון משורר אין מה לומר.; כמו הכלי הפגום במיטב מחלצות הוא ארוז; מה נאה המקצב הפועם מה יפה החרוז; שאומר כי המלך איננו לובש שום דבר; כי לך אדון משורר אין מה לומר.; כל גווני השפה משחקי הלשון והניב; מה יועילו אם רגע אמת לא יוכלו להניב; רק בועות מתפקעות לעיניך דבר לא נשאר; כי לך אדון משורר אין מה לומר.; משחקי המילים הריקות המילון הסחוט; מה קרה לגלימת הנביא לשופר השליחות; עם הספר הולך לאיבוד בסביבה בלי נייר; ולך אדון משורר אין מה לומר.; הן עבד היופי היית אסיר האמת; מכבליך תצא לחופשי ומיד אתה מת; הסתכל במראה ותראה שמה מישהו זר; כי לך אדון משורר אין מה לומר...; 